Hé, uram! Ezt nézze meg! Önnek olcsón adom.
Hiszi, vagy sem, ezeket a szőnyegeket emberek készítették, nem robotok.
Üdv, uram! Ezek az alkatrészek a csatatérről származnak.
Még működőképesek!
Gesicht, elég ebből! Gyere vissza az őrsre!
Majd mi elsimítjuk az öngyilkossági kísérletes ügyet.
A trákok túlságosan öntörvényűek.
Kérdőre fogjuk vonni őket.
Elegem van az elnökük módszereiből.
De a te állapotod nyugtalanít minket. Hoffman professzor aggódik,
hogy megsérült a zéróniumötvözeted, amikor eltaláltak.
Köszönöm, de nemsokára áttörést fogok elérni az ügyben.
Micsoda? Tényleg? Megtudtad, hogy ki áll a gyilkosságok hátterében?
Igen. Bár az emberek ezt inkább megérzésnek neveznék.
Megérzés? Egy robotnak mégis hogyan...
Mi a... Hé, Gesicht! Hallasz?
Jól vagy?
Fel tudsz állni? Kapaszkodj belém!
Köszönöm. A háború során megsérültem. Baj van az egyensúlyérzékemmel.
Értem. Nos, vigyázz magadra!
Uram, kérem, vegyen tőlem virágot!
Sajnálom, de sürgős dolgom van.
Hitelkártyát is elfogadok. Parancsoljon, itt a leolvasóm!
Átutazóban vagyok, és hamarosan elmegyek. Nincs szükségem virágra. Ég veled!
Uram!
Sajnálom, hogy megvárattam.
- Igazából éppen időben jött. - Gesicht vagyok, az Europol nyomozója.
Abullah, a Perzsa Köztársaság Tudományos Minisztériumának a vezetője.
Valami baj van?
Nem.
Egy kávét kérnék.
Mellettem elengedheti magát, tudós vagyok.
És itt katalizátoros ital is kapható.
Jó lesz ez így, uram.
Az arckifejezése alapján éppen azon tűnődik,
hogy én magam is vajon inkább azt innék-e.
Az azonosítórendszere jól működik.
A testem nagy része odaveszett a legutóbbi háború során.
- Elnézést, ha megsértettem. - Ugyan!
Köszönöm, hogy eljött ilyen távolra az otthonától.
Szerettem volna, ha látja mindezt.
Ahogyan ez az ország a háborút követően feltámad a hamvaiból.
Az egész országból romhalmaz lett, de most sorra nyílnak újra a bazárok.
Ő a maga barátja?
Nem. Az imént futottunk össze.
Sajnálom a gyerekeket. A gazdaságunk kezd talpra állni,
de a társadalom peremén élő gyerekek még mindig szenvednek.
Jelenleg az a feladatunk, hogy jobb életet biztosítsunk a számukra.
Ezt bizonyára ön is megérti.
Igen.
Szóval, mit szeretett volna kérdezni tőlem?
Mivel nincs sok időnk, máris a lényegre térek.
Milyen kapcsolatban állt XIV. Dáriusszal?
Jó kapcsolatot ápoltunk.
A hűséges alattvalói kedves emberként ismerték.
Gyakran beszélt arról, hogy zöld mezőkké fogja változtatni a sivatagot.
Egészen pontosan virágmezőkre gondol?
Igen.
Ismer ön egy Goji nevű személyt?
Nem.
Kizárt, hogy a tudományos vezető nem hallott róla.
Úgy tudom, egy Goji nevű zseninek köszönhető,
hogy fejlett robothadsereget tudtak építeni Dáriusz uralkodása során.
Ez csak pletyka.
Goji neve feltűnik a jelentésben, amit a Bora vizsgálóbizottság írt.
De a létezését sosem erősítették meg.
Ez is bizonyítja, hogy nem ismerek ilyen nevű személyt.
És mi helyzet a Tenma típusú MI-vel, amit ide hozattak?
A Tenma típus... Ha már úgyis pletykákról beszélgetünk,
hadd meséljek el egy történetet!
Dr. Tenmának sikerült megalkotnia a tökéletes mesterséges intelligenciát.
A tökéletes MI-t...
Bizony.
De annyira fejlett volt, hogy a robot, amelybe beültette, sosem tért magához.
Állítólag az a robot még mindig Dáriusz egykori palotájában alszik.
Menjen csak, keresse meg ezt az állítólagos alvó robotot!
Hoppá! Attól tartok, lejárt az időnk. Ha megbocsát...
Köszönöm, hogy időt szakított rám. Még lenne egy utolsó kérdésem.
Kérem, nézze meg ezt a képet!
Látta már valaha ezt a férfit?
Nem.
Értem.
- Köszönöm a segítségét. - Remélem, hamarosan megoldja az ügyet.
Elnézést, hogy nem tudtam, hogy ön ember vagy robot-e.
Ugyan, semmi baj.
Jártam már így korábban is.
Amikor Atommal találkoztam.
Értem.
Ezek szerint Atom rendkívül fejlett robot volt.
Igen.
De végül a rendszerem emberként azonosította önt.
Mert hazudott.
Azt mondta, sosem látta a képen lévő férfit.
A rendszerem ezt hazugságnak érzékelte.
És a robotok nem tudnak hazudni.
Uram! Kérem, vegyen tőlem virágot!
Te még itt vagy?
Egy is megteszi! Kérem!
A főnököd mérges lesz, ha sok időt pazarolsz a hozzám hasonlókra.
Uram! Szeretne egy szerencsehozó talizmánt?
Segít önnek megtalálni a válaszokat az élet nagy kérdéseire.
Ez Goji, a homok bölcsének talizmánja.
Gojié?
Igen. Isten életet adott a homoknak.
Goji egy legendás bölcs, aki visszaváltozott homokká,
miután feltárta az élet nagy igazságát egy ősi üzbég királynak.
A homok bölcse.
Goji.
De annyira fejlett volt, hogy a robot, amelybe beültette, sosem tért magához.
Egy is megteszi. Kérem!
Jól van, legyen! De csak egyet.
Köszönöm!
Mi a neved?
Muhammad Ali.
Remek név.
Ön szerint felérhetek valaha a nevemhez?
Hát persze.
Tudós szeretnék lenni.
Az lehetsz, ha sokat tanulsz.
Lehetek olyan, mint Sahad?
Sahad?
Igen. Az imént mutatott egy róla készült képet az úrnak.
Erre a férfira gondolsz?
Igen. Hollandiába ment tanulni,
hogy virágmezővé változtathassa ezt a vidéket.
Ő a hősöm.
Ön szerint én is lehetek olyan, mint Sahad?
Mi a baj?
Semmi.
Persze, hogy lehetsz.
- Sose veszítsd el a reményt! - A reményt?
Igen, a reményt.
Uram!
Látjuk még egymást?
Igen. Még találkozunk.
Igen, persze! Jól ismerem Sahadot.
Régen az elbérlőm volt. Ott lakott, abban a harmadik emeleti szobában.
Látja azokat a gyönyörű virágokat az ablakpárkányon?
Azokat Sahad ültette.
Nagyon szépek.
Hát még egy robot számára is azok!
Sahad botanikát tanult.
A virágai még ennyi év után is életerősek maradtak.
Egyszer megkérdeztem tőle, létezik-e olyan virág,
ami egész évben nyílik, és sosem hervad el.
Mert azt könnyű lenne gondozni.
És mit válaszolt?
Azt mondta, miután a növény magokat hoz, a virágoknak el kell hervadniuk.
Azt hiszem, igaza van.
A virágoknak el kell hervadniuk?
Asszonyom, esetleg van kép Sahadról?
Biztos van, de az összes régi adatom a régi számítógépemen van.
Ami valószínűleg a raktárban van. Megnézem. Jöjjön vissza később!
Lekötelez.
De ön az Europol nyomozója. Aggódnom kéne Sahad miatt?
- Nem, asszonyom. - Hát persze, hogy nem.
Egy hozzá hasonló fickó sosem kerülne bajba.
Sahad nagyon kedves volt.
Annyira, hogy meg sem tudta volna mondani róla, hogy robot.
Kiváló tanuló volt.
Nem is a kiváló a jó szó rá. Szenvedélyes volt.
Úgy tanult, mintha az élete függött volna tőle.
Az élete?
Igen. Mert Sahad mindennél jobban szerette ezt az országot.
Elhatározta, hogy virágokkal tölti meg a Perzsa-sivatagot.
Kimondottan innovatív kutatást végzett.
Egy nap azt mondta nekem:
„Professzor úr, nézze meg, hogy megerősödött Igor!”
Igor?
Egyszer pedig azt mondta, hogy Janus beteg lesz.
Meg azt, hogy Istárnak javul az állapota.
Így nevezte el a tulipánjait.
Minden egyes tulipánjának saját nevet adott.
Azt állította, hogy így jobban nőnek.
Nem rosszból mondom, de Sahad robot volt.
Perzsia legfejlettebb, csúcstechnológiás robotja.
Mégis rendkívül szakmaiatlan kijelentéseket tett.
Szakmaiatlant...
Értem.
Igen, olyan dolgokat, amiknek nem volt érdemi alapja.
Szeretnék mutatni magának valamit.
Ezt.
Egy tulipán?
Sahad termesztette.
Folyamatosan virágzik, és sosem hervad el.
Sosem hervad el? Hány éve van itt?
Három.
Sahad megkért, hogy ne ültessem ki, amíg vissza nem jön.
Ha valaha visszatér, tanulmányozni fogjuk ezt a növényt.
Tudja, olyan, mintha a tulipán is várná a visszatérését.
A mindenit! Most én is szakmaiatlan kijelentést tettem.
Ennek a tulipánnak van neve?
Igen, bizonyára ezt is elnevezte valahogyan.
Köszönöm a vásárlást.
Anton! Elvinnéd ezt a csokrot Van Dyke úr üzletébe?
Igen!
Szorgalmas.
Sokat segít nekem.
Mielőtt ide utaztam, találkoztam egy virágárussal Perzsiában.
Ő nem volt ennyire boldog.
Perzsiában? Sahad is onnan jött.
Jól tudom, hogy gyakran megfordult itt?
Igen, mindennap.
Segített a boltban, amikor volt egy kis szabadideje.
Úgy tűnt, nincsenek barátai.
De velem mindenféléről beszélgetett.
Például a perzsa virágmezős álmáról.
Örömmel töltött el, hogy egy olyan robot, mint Sahad, folyton az álmairól beszélt.
De egy nap mintha megváltozott volna.
Azt mondta, visszatér a hazájába, és beáll a seregbe. Próbáltam lebeszélni róla.
Mindegy, meddig tart a háború, egy ilyen robotnak nem kéne harcolnia.
De elárulta,
hogy az apja meghalt a háborúban.
Az apja?
Szóhoz sem jutottam.
Majd Sahad szomorúan azt mondta:
„Lehet, hogy én is úgy végzem, mint ő.”
Mint az apja?
Mi is volt a neve annak a tulipánnak?
Hallottam róla, hogy elnevezte az összes tulipánját.
Igen.
A zaandami kutatóállomáson olyan virágot próbált megalkotni,
ami képes túlélni a sivatagban.
Egy erősebb, szívósabb fajt.
Egyre többet akart.
De egy nap
Sahad kiment a mezőre, hogy megnézze a virágait, és azt látta...
hogy csak egy tulipán maradt életben.
Az összes többi elhervadt.
Azt hiszem, annak a bizonyos virágnak a neve...
Plútó volt.
Megtaláltam a Sahadról készült képet.
Elnézést, hogy ennyit kellett fáradnia.
Ugyan, semmi baj. Lássuk csak! Hogy is működik ez?
Így.
Ja, tényleg.
Fényképet szoktam kérni az albérlőimtől.
Meg is van.
Látja? Olyan kedves mosolya volt.
Ezt a képet megvágták.
Igen. Ha jól emlékszem, azt mondta, hogy ez egy közös kép az apjával.
Az apjával?
Nos, mivel Sahad robot, valószínűleg az őt megalkotó emberre gondolt.
Ez az ember...
Ez Abullah professzor?
Ő az apja? Aki állítólag meghalt?
Gesicht egyre közelebb kerül a megoldáshoz.
Lenyűgöző teljesítmény.
Nem igaz?
Gesicht kiváló nyomozó, de ez még nem minden.
Küldetéstudata van, remek fegyverarzenállal rendelkezik,
és a teste zéróniumból készült.
Úgy is mondhatjuk, hogy jelenleg Gesicht a legerősebb tömegpusztító fegyver.
Lehet, hogy Plútó veszíteni fog.
Ezek tények.
De az a helyzet,
hogy egy bizonyos módon még őt is meg lehet ölni.
Eláruljam, hogy hogyan?
Nos...
Perzsiából Hollandiába ment?
Én meg itt raboskodom. Irigykedem, hogy volt erre lehetősége.
Bár ezzel a testtel akkor sem tudnék sehova menni, ha szabad lennék.
Szóval, kiderítette, ki az elkövető?
Igen.
Abullah professzor.
Igazán remek tudós volt.
Dr. Ronald Newton-Howard.
Az általa felfedezett fotonenergia
Isten fényeként fogja beragyogni a jövőnket.
A tudományos eredményeire örökké emlékezni fogunk.
Bizonyára te vagy Epszilon.
Sosem hittem, hogy így fogunk találkozni. Abullah vagyok.
Eljött egészen idáig Perzsiából?
Sajnálatos, ami történt.
Bárcsak találkozhattam volna dr. Newton-Howarddal, amikor még élt!
A fotonenergiával kapcsolatos kutatásával történelmet írt.
A Bora vizsgálóbizottság tagjaként
segített felszámolni a diktatúrát és békét teremteni
a Perzsa Királyságban.
Tragikus így elveszíteni valakit.
De te vagy az öröksége. Lenyűgöző, hogy mennyire tökéletes vagy, Epszilon.
Maga is, Abullah professzor.
Hallottam már magáról.
Hogy a teste nagy része odaveszett a háború során.
Az semmi egy családtag elvesztéséhez képest.
Értem. Szóval Abullah az, mi?
De valami azt súgja, nincsen konkrét bizonyítéka, nyomozó.
De nem is csak ezt szerette volna megbeszélni velem, igaz?
Tegyük fel, hogy tényleg létezik tökéletes mesterséges intelligencia!
Mi történne,
ha egy robotba túl fejlett mesterséges intelligenciát ültetnénk be?
Nem térne magához.
Miért nem?
Mert nem tudná, hogy mivé kellene válnia.
Egy örökkévalóságig tartana szimulálni mind a 9,9 milliárd ember személyiségét.
Ezért a robot nem ébredne fel.
És hogyan lehetne felébreszteni?
Erős érzelmek indukálásával.
Erős érzelmekkel?
Gyűlölettel.
Igen.
Haraggal.
Igen.
Bánattal.
Igen!
Ezektől magához térne.
De milyen robot lenne belőle, amikor felébred?
Úgy tűnik, esni fog.
Az ilyen napokon csökken az erőd, ugye?
Igen.
Nos, amúgy sincs szükséged sok erőre.
Nem voltál hajlandó részt venni a háborúban.
Helyesen cselekedtél. Semmi sem fogható a háború borzalmaihoz.
Ön elvesztette a családját a háborúban.
A feleségemet és a gyerekeimet. A háború mindentől megfosztott.
Könnyek...
Eleredt az eső.
És úgy tűnik, vége a temetésnek.
Igen.
Epszilon.
Mi a legfontosabb számodra a világon?
Sajnálom, hogy ennyit kell várnotok! Vége a temetésnek, menjünk haza!
Rendben!
Epszilon!
- Láttunk egy mókust! - Tényleg?
Találtunk makkot!
Neked adom.
Nagyon megindító.
Hallottam, hogy háborús árvákat fogadtál örökbe.
Kérlek, viseld gondjukat!
Tedd meg értem és a háborúban elhunytakért, hogy a szívedbe zárod őket!
Részt kell vennem az Európai Robotika Konferencián.
Perzsia újjáépítése érdekében még több hozzád hasonló csodás robotra van szükség.
Vaszilijt sehol sem találjuk.
Igen.
Vaszilij!
- Vaszilij, hol vagy? - Vaszilij!
Ott van!
Vaszilij, ideje hazamenni.
Mi a baj, Vaszilij?
Bora...
Semmi baj.
Ez nem egy csatatér. Ne félj!
Bora...
Hazudna.
Amint a robot magához térne, hazudna.
Nemcsak másoknak, hanem önmagának is.
Közel jár az ügy megoldásához.
Plútó most hol tartózkodik?
Bizonyára karbantartás alatt van.
Nagy károkat szenvedett a Héraklésszal vívott harc során.
Valószínűleg otthon van.
Otthon?
Sahad hazájában, Perzsiában?
Nem, Plútó otthonában.
A tulipánról beszélek.
Azt kérded, hol van Abullah?
Igen. Azonnal őrizetbe kell vennünk.
Ne hülyéskedj, Gesicht! Ő egy különösen fontos személy!
Az nem számít! Tudnom kell, hol van!
És mégis mit akarsz tenni?
Oda megyek, ahol Plútó van.
Plútó? Miért, ő hol van?
A perzsáknak van egy kutatóállomásuk Hollandiában.
Zaandamban, Amszterdam külvárosában.
Csak egy tulipán maradt életben.
Az összes többi elhervadt.
Annak a bizonyos virágnak a neve Plútó volt.
A közelben van.
Plútó...
Milyen csodálatos beszéd volt!
Megérdemelte, hogy állva tapsoljanak önnek, Hoffman professzor.
Köszönöm szépen.
Nehéz időszakon ment keresztül.
Nagyra értékeljük, hogy mindezek ellenére részt vett a konferencián.
Meg van elégedve a biztonsági intézkedéseinkkel?
Igen. A testőröknek hála teljesíthettem egy fontos kötelességet.
Hoffman professzor, megérkezett a helikoptere.
Amint látja, ezek az erős testőrök mindig háztól házig kísérnek.
Ellenőrzöm a helikoptert.
Nem kell. Bizonyára a személyzetnek van saját őrsége.
De az óvatosság sosem árt.
Professzor úr, az egész világ robottechnológiája függ öntől.
- Köszönöm a segítségüket. Ég önökkel! - Minden jót!
- Ki kell mennem. - A mosdót már biztosítottam.
Akkor boldogulok egyedül is.
Nos, igazán lenyűgöző beszédet adott elő.
Tetszett, hogy megjegyezte,
hogy a zéróniumot felhasználhatnánk a békefenntartásban.
- Kihez is van szerencsém? - Örvendek, Hoffman professzor.
Abullah vagyok. A Perzsa Köztársaságból jöttem.
Csak egy átlagos áramfejlesztő a a föld alatt.
Gyenge elektromágneses hullámokat észlelek.
Mint Epszilon, amikor Héraklész harcolt.
A közelben van.
Te!
Mindig is szerettem volna beszélni önnel.
Elvégre ön alkotta meg Gesichtet.
Én is örvendek.
Ha segíthetek bármiben az újjáépítési programban...
A zérónium tökéletes fém.
Esetleg engedélyezhetné a zérónium importját Perzsiába.
Értem.
Még az a sorozatgyilkos sem győzhetné le Gesichtet,
aki fejlett robotokat öl.
Azt hiszem, ez igaz.
Azt pletykálják, hogy nemrég egy kazettás fegyver kárt tett Gesichtben.
Igen, ön igazán jól tájékozott. De semmi ok az aggodalomra.
Nem lett komoly baja.
Remek. Szóval még egy ilyen erős támadás sincs hatással rá?
Így van.
Értem. Ezek szerint Gesichtnek nincsen gyenge pontja.
Dehogy, neki is vannak hibái.
Csak fejlett vezérlőrendszerek számos rétegét építettem bele.
Értem. És ezek megelőznek mindenféle hibát?
Hibát?
Nos, őt is gyötrik kételyek és aggályok, ahogyan minket is.
Így értette, hogy neki is vannak hibái?
A rendszerei miatt lesz erős, de egyben hibás is.
Gesicht rendkívül fejlett robot. Mit tenne, ha jóvátehetetlen hibát vétene?
Például...
ha megölne valakit.
Ti!
Mit védelmeztek?
Egy robot, aki embereket öl...
Hallottunk már ilyen robotról.
Brau-1589.
Ő kivégzésként hivatkozott a tettére.
Ugyanolyan logikát követett, mint a gyilkos emberek.
Mire akar kilyukadni?
Nem ugyanezt tette a világ Perzsiával,
miután ön és a vizsgálóbizottság többi tagja megjelent az országomban?
Bocsánat! Túl messzire mentem.
Elvégre önöknek köszönhető, hogy demokratikus állam lettünk.
De ha egy robot tényleg megölne egy embert,
akkor azt a robotot ki kellene végezni.
Ha Gesicht valaha ilyet tenne,
ön mihez kezdene?
Ez sosem fog megtörténni!
Egy olyan fejlett robot, mint Gesicht, öngyilkosságot is elkövethet.
Az lehetetlen!
Nem az. De talán törölnék az emlékeit, mielőtt kioltaná a saját életét.
Csinált vele valamit? A mesterséges intelligenciája...
Magának az a dolga, hogy karbantartsa.
Igazgató úr!
Mit művelt Gesichttel?
A robotoknak ki lehet törölni az emlékeit.
Irigylem őket ezért.
Bárcsak az enyémeket is lehetne törölni!
Gesicht, itt a parancsnokság. Hallasz engem?
Igen.
Megtaláltuk Abullahot. Düsseldorfban van.
Az Európai Robotika Konferencián.
Értem. Minél hamarabb vegyék őrizetbe!
Az a helyzet, hogy Hoffman professzor is részt vesz azon a konferencián.
Micsoda?
Hoffman professzor?
Köszönöm a türelmet.
Induljunk, uram!
Minden rendben, uram?
Igen, minden rendben.
Ugyanaz a kettő.
Ugyanaz.
Amit a világ tett Perzsiával.
Ki kell végezni őket.
Gondoskodjanak a professzor biztonságáról! Hamarosan én is...
Az Europoltól jöttünk! Lezárjuk az épületet!
- Tessék? Mi folyik itt? - Senki sem jöhet be vagy mehet ki!
Maradjanak a helyünkön, amíg nem szólunk!
Uram! Nézze meg a lift kamerájának a képét!
Hoffman professzor!
A lift a tetőn lévő helikopter-leszálló felé tart.
A francba! Irány a tető!
- A többi lift üzemen kívül van. - Micsoda?
Mi a fene ez az izé?
Neked nem a biztonságomról kellene gondoskodnod?
Valami módosította a mesterséges intelligenciádat?
Hoffman professzor, hall engem? Nyugodjon meg, és ne...
Te ölted meg azokat a tudósokat?
Magát ki kell végezni.
Gesicht. Hallasz engem?
Hoffman professzort elrabolták! Gesicht!
Vettem. Amint tudok, odamegyek.
De ez a dolog,
ami itt van előttem...
Ez az egész a vizsgálóbizottság Perzsiában tett látogatásáról szól?
Felelősnek érzem magam. De mit érsz el azzal, ha megölsz engem?
Nyisd ki az ajtót!
Ez a társad. Ő is a te oldaladon áll, nem?
Akkor majd én kinyitom!
Professzor úr, meneküljön!
Szarvak...
Velem is így fogsz végezni?
Mégis mi vagy te?
Bora...
Tessék?
Bora...
Az A osztag mindjárt a leszállóhoz ér.
Mit keresnek itt már megint ezek a csótányok?
Látom a célpontot. Nála van a professzor.
A leszálló felé tart. Még nem tiszta a célpont. Nem lőhetünk.
- Lőjenek! - Tessék?
Ez van. Nyissanak tüzet!
De mi lesz a professzor testi épségével?
Mi a helyzet Hoffman professzorral? Biztonságban van?
A testem zéróniumból készült.
A hő és a mágneses sugárzás hatástalan ellenem!
Ha megmozdulsz, lövök!
Állj meg!
A harci képessége 1,2 millióról 5800-ra csökkent.
Élve elásta magát?
Itt Gesicht!
Elfogtam a célpontot. Hoffman professzor biztonságban van?
Mit tegyünk, Becker százados?
Igen, jól van.
Semmisítsd meg a célpontot!
Az ilyen illúziók nem zavarják össze a mesterséges intelligenciámat.
Virágmező.
Plútó.
- Plútó! - Nem!
Te nem Plútó vagy!
Plútó!
A neved Sahad!
Igen.
Te Sahad vagy.
Sahad.
Sahad!
Apám!
Hát te élsz!
Úgy örülök.
Azt mondták, hogy meghaltál egy légicsapás során.
Hála az égnek!
Igen.
De mindent elvesztettem.
Robotként ezt bizonyára megérted.
A testem nagy része odalett.
De ami még fontosabb,
hogy meghalt a feleségem, Fatima, a lányom, Lola
és a robottestvéred, Murat.
Azok a barbárok
elvették tőlem a drága családomat!
A legféltettebb kincsemet!
Apám...
Csak te maradtál nekem.
Már csak te maradtál nekem, Sahad!
Te érted, ugye? Hogy mit érzek.
Gyűlöletet.
Kérnék tőled egy szívességet.
Mentsd meg ezt az országot!
Ne hagyd, hogy még több bajtársunkkal végezzenek!
Ne hagyd, hogy a népünk olyan gyászba süllyedjen, mint én!
Bosszút kell állnunk.
A háború hamarosan véget ér.
A bosszú csak még több bosszút szül.
A gyűlölet sosem múlik el!
Így van.
A gyűlölet sosem múlik el.
Áthelyezem a tudatodat a létező legerősebb robottestbe.
A legerősebb testbe?
Mi ez?
Szeretlek, Sahad.
Apám!
Szeretlek.
Gesicht!
Mit művelsz? Lőj már!
Megadom az engedélyt!
Pusztítsd el!
Nem.
Mit mondtál?
Nem arra programoztak, hogy elpusztítsak egy robotot, aki nem akar megtámadni.
Mi a...
Gesicht, figyelj rám!
Ha elpusztítod azt az izét, megoldódik az ügy. Parancsba adom.
- Lőj! - Megtagadom a parancsot.
Gesicht! Hogy mersz ilyet mondani? A múltban volt már rá példa, hogy...
Figyelj, Gesicht! Utoljára adom parancsba.
Pusztítsd el a célpontot, és...
A végső válaszom: nem.
Gesicht!
Becker parancsnok, jogomban áll felmondani?
Tessék?
Ne hülyéskedj!
Robotnyomozónak fejlesztettek ki téged. Nincsen választásod.
Akkor egy teljes évnyi eltávot szeretnék kérni.
Micsoda?
Elég volt ebből.
Igaz?
Hoffman professzor biztonságban van?
- Igen. - Hazudik.
Látom a helikopter-leszálló kamerájának a képét.
Miféle robot ez?
Amelyik elrabolta Hoffmant professzort.
- Ez... - Becker parancsnok!
Ön kiadta a tűzparancsot,
pedig Hoffman professzor még veszélyben van.
Gesicht!
Kössünk alkut!
Ki maga?
Túszcserét ajánlok.
Engedd el az én szeretett Plútómat!
Ki maga?
Távozz onnan, és én elengedem Hoffman professzort!
Gesicht!
Engedély nélkül nem cselekedhetsz!
Gesicht!
Megsérted a robottörvény első cikkelyének harmadik paragrafusát
és a tizenötödik cikkelyének második paragrafusát.
Súlyos büntetés vár rád! Gesicht!
Jelentés a helyszínről:
a professzort fogva tartó robot hirtelen összecsuklott.
Megvan a professzor!
Sahad.
Az apád nem szeret téged.
Te sírsz?
Gesicht!
Szia, Helena! Még mindig dolgozol?
Igen. De hamarosan szünetet tartok.
- Veled mi újság? - Nos...
Vége van.
Komolyan?
Igen. Vége van.
Most ezt mondod, de tudom, hogy hamarosan az új ügyeden fogsz dolgozni.
Ezúttal nem így lesz. Most már tényleg ideje eljutnunk Japánba.
Mostantól rengeteg időm lesz.
Úgy beszélsz, mintha ott akarnád hagyni a nyomozói állásodat.
Lenne kedved örökbefogadási engedélyt kérni?
Korábban is megpróbáltuk már.
Igen, de akkor nem sikerült megtalálni azt, aki passzol hozzánk.
De most más a helyzet.
Fejlődött a technológia, és a szabályok is lazábbak lettek.
Vajon jó anya lennék?
Hát persze. Ebben biztos vagyok.
- Tessék? - Izé...
Ráadásul, ha lennének gyerekeink, nem lennél magányos.
Nem vagyok az.
Te itt vagy nekem.
Majd még beszélünk erről, ha hazaérek.
Jól van. Siess haza!
Rendben.
Professzor úr, nem esett baja?
Nem, jól vagyok, Gesicht.
Én inkább miattad aggódom.
Nem sérültem meg.
És a szörny? Állítólag sarokba szorítottad.
Igen. Csak idő kérdése, hogy elkapják.
Remek. Akkor nem kell újra szembenézned vele.
A tested még javításra szorul.
Igen.
Legalább már tudjuk, ki áll a történtek mögött. Azt mondtad...
Abullah.
Igen, ő férkőzött be az engem megtámadó testőr elméjébe is.
Az egész Abullah műve volt.
Engem Ochanomizu kijelentése aggaszt.
Szerinte dr. Goji a tettes.
Goji és Abullah összejátszanak?
Egyelőre bízd az ügyet a többiekre! Neked most pihenned kell.
Nem akarom ugyanazt ismételgetni,
de a találat miatt a zéróniumból készült tested károkat szenvedett. Ha újra ez...
Professzor úr!
Meséltem önnek azokról az álmokról.
Igen, és?
Lehet, hogy már nincsenek visszatérő álmaim.
Hogy érted ezt?
Nem is tudom. Egyszerűen csak úgy érzem,
hogy rájöttem, mi az álmaim valódi eredete.
Tessék? Várjunk csak! Ez azt jelenti, hogy a memóriád...
Még beszélünk.
Várj, Gesicht!
A zaandami kutatóközponttól jelentkezem.
Megérkezett a D osztag. Lemegyünk a föld alá.
Az F osztag már keresi a célpontot.
Már majdnem ott vagyunk, ahol Gesicht sarokba szorította.
Jelentősen csökkent a harci kapacitása, de azért legyenek résen!
Semmisítsék meg!
Ismétlem, semmisítsék meg!
- Uram! - Hol van Gesicht?
- Úton Amszterdamba. - Megkaptam a jelentést.
Azonnal lépjen kapcsolatba vele!
Igenis. Amint rendeződik a helyzet Zaandamban...
Most!
Gesicht, miért mész a saját fejed után?
Nem elég, hogy megtagadod a parancsot, de még fel is mondasz?
És ha ezt megtagadom, akkor hosszú eltávot kérsz? Egyiket sem engedélyezem!
Meghibásodott a mesterséges intelligenciád.
Azonnal jelentkezz karbantartásra! Aztán tegyél jelentést a bizottságnak!
Figyelsz te rám egyáltalán?
Mindezek előtt van még egy teendő, nem igaz?
Mondja csak ki az ítéletet!
Olyan bűnt követtem el, amiért kivégzés jár.
Miért törölte ki az emlékeimet?
Az én drága...
Ne merészeld megszakítani a kapcsolatot! Gesicht!
Nagyon szorgalmas vagy, Anton. Még ilyen későn is dolgozol.
Igen! Már csak egy csokrot kell kiszállítanom, és végzek.
Üdv, Gesicht!
Jó estét! Egy csokor virágot kérnék.
Rendben. Kinek lesz?
A feleségemnek.
De kedves öntől. Irigykedem.
Milyen virágot szeret a felesége?
Tudja, életben van.
Sahad él.
Tényleg?
Valami rosszat tett?
Ő nem.
Nem az ő hibája.
Szia, Anton! Hát újra találkozunk.
Te
Ali vagy, a perzsa virágárus.
Miért jöttél Amszterdamba?
Ötszázért az egész testet megkaphatja.
Jár.
Járni kezdett, Gesicht.
Te...
Ali, gyere ide!
Nincs mitől félned.
Hallottad a lövést, ugye? Ez veszélyes környék.
Gyere ide hozzám!
Tudod, van egy hozzád hasonló kis...
Ali!
Mi a baj, Ali?
Tegnap este Amszterdam óvárosában meggyilkoltak egy robotnyomozót.
Az áldozat a világ egyik legfejlettebb robotja, Gesicht volt.
A helyszínen egy kazettás fegyverrel felszerelt robot testét is megtalálták.
Gesichtben pár héttel korábban egy ugyanilyen fegyver tett kárt.
Valamint a halála előtt egy kimerítő harcban is részt vett.
A legerősebb...
Üdv! Rég láttam, Hoffman professzor.
Amikor a vizsgálóbizottság tagjai voltunk, Ochanomizu professzor.
- Hadd mutassam be önöket! - Helena vagyok, Gesicht felesége.
Nem is tudom, mit mondjak. Fogadja őszinte részvétemet!
Ha bármiben segíthetek...
Nagyon hálás vagyok, hogy meghívott ide.
Gesicht alig várta, hogy együtt is ellátogassunk Japánba.
Le is foglalta az utat a halála előtti napon.
Uram, mennünk kéne, mielőtt lerohan minket a sajtó.
Igaz is.
Helena igyekszik elfedni az érzéseit.
Ön szerint Gesicht is a gyilkossági hullám áldozatává vált?
Igen. De az Europol még más véleményen van.
És a mi életünk továbbra is veszélyben lehet.
Ochanomizu professzor!
Pont olyan, amilyennek Gesicht leírta.
Micsoda?
Azt mondta, a japán levegőben gyengén érezni lehet a szójaszósz illatát.
KAMINARIMON
Úgy tesz, mintha jól érezné magát, hogy felejtsen.
Ez rendkívül kifinomult viselkedésforma.
Igen.
A robotok emlékei nem fakulnak meg, hacsak ki nem töröljük őket, de nála...
Úgy tűnik, az Europol belepiszkált Gesicht emlékeibe.
Belepiszkáltak? A robottörvény előírásai szerint jártak el?
Nem, túllépték a hatáskörüket.
Az nagy baj.
Próbáltam utánanézni, de nem tudtam felfedni az igazságot.
Etikátlan, hogy valakik bármit megtehetnek egy robot emlékeivel.
De most legszívesebben...
én is törölném Helena emlékeit. Igazából meg is kérdeztem tőle,
hogy szeretne-e részleges memóriatörlést.
Mire ő azt felelte:
„Kérem, ne törölje ki az emlékeimet Gesichtről!”
Hoffman úr, az öné a juharszoba.
Asszonyom, az öné a fenyőszoba.
Gesicht foglalta le nekünk ezt a szobát.
- Meglesz egyedül abban a szobában? - Igen.
Erre tessék, asszonyom!
Most már egyedül is megtalálom a szobát.
Rendben, asszonyom.
Ön bizonyára dr. Tenma.
Igen.
Magánál van?
Ez segít megtalálni az elkövetőt?
Igen.
Dr. Tenma.
Valami baj van?
Nem tudom feldolgozni.
Mit?
Ezt a hatalmast gyászt.
Egyre tisztábban látom magam előtt az emlékeimet Gesichtről.
Nem tudom, mit tegyek.
Helena, nyugodtan sírhat.
Az ilyen helyzetekben az emberek sírni szoktak.
Így.
Kezdetnek az utánzás is megteszi.
Ez az.
Kiváló.
Remekül csinálja.
Lehet, hogy most csak megjátssza, de idővel valódi lesz.
Ahogy nekem is az lett.
Egyszer képes lesz majd valóban sírni.
Ezek itt
igazi könnyek.
Atom meghalt.
És az én szívem is darabjaira tört.
A feliratot fordította: D. Ferenc